През ноември 1997 г. Дана Интернешънъл е избрана за представител на Израел на Евровизия '98 с оесента „Diva“, написана от известния израелски композитор Цвика Пик. Победата на изпълнителката на националния финал на „Евровизия 1998“ предизвика вълна от възмущение сред ортодоксалните евреи. Но още преди това се налага певицата да бъде с постоянна охрана преди участието си на конкурса и да бъде ескортирана от полиция. Песента „Diva“ става причина за сериозни спорове между по-консервативните и по-либералните. През май 1998 г. заема първо място на конкурса със 174 точки. След победата си Дана става истинска международна суперзвезда, следват интервюта по CNN, BBC, Sky news, MTV и много други телевизии. Излезлият скоро след това сингъл „Diva“ мигновено оглавява хит-парадите в повечето страни в Европа, албумът се разпродава в тираж от повече от 400 000 копия по целия свят. Но договорът на новата звезда със Sony така и не се осъществява, заради възникнали разногласия.